MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Aasias on mitmeid piirkondi,
kus võideldakse koguduste alles jäämise
ja tuleviku eest.
Vaprad kristlased viivad evangeeliumi edasi.
Seda vaatamata ohtudele ja tagakiusule.
Jumalariigi esiletulek toimub nii Koreas, Hiinas,
Indoneesias, Indias ja Pakistanis.
Ometi on sel tööl oma hind.
Hannu Lahtinen jagabki meiega täna neis piirkondades toimuvast
ehk siis juttu tuleb Märtrite Hääle tegevusest Aasias.
Siin see Hannu Lahtinen jälle on.
Tere tulemast Hannu me saatesse! - Tänan!
Aasias on mitmeid maid, millest võiks rääkida,
aga alustame Hiinast,
mille arengud viimastel aastatel on üsna muret tekitavad.
Hiinas valitses kristlaste tagakiusu osas
mõnda aega vaikus,
aga tänaseks on ikka asjad läinud täitsa hulluks.
Või kuidas sulle tundub?
Vastab tõele,
et mitme aasta jooksul oli olukord palju parem
ja tundus, otsekui Hiina on tulnud mõistusele.
Kuid mul on siin üks Helsingi Sõnumite aritkkel
pealkirjaga "Hiina ametnikud ründavad kristlasi."
"Hiina on juba pikka aega tundnud muret
ristiusu esile tõusmise pärast.
Nii põletati alles hiljaaegu Hiinas Piibleid
ja suleti kogudusi."
Tegu on üsna pika artikliga
ja see, et teemat käsitletakse juba ilmalikus meedias,
viitab sellele, et tegu on märkimisväärse looga.
Seal öeldakse, et Hiina on mures.
Mil moel siis ristiusk neid ohustab?
Arvatakse, kuigi täpselt ei teata,
et Hiinas elab vähemalt sada miljonit kristlast.
Räägitakse ka kahesajast miljonist, nii et küllap tõde on kuskil vahepeal.
Kommunistlikkusse parteisse kuulub vähem inimesi,
kui kristlaste sekka,
mistõttu nad kogevad seda ohuna.
Või siis selline lugu.
Mida aga siis Märtrite Hääl Hiinas teeb?
Kui mõelda kõigele, mis seal on toimunud...
Jätkaksin siinkohal sellega, et seal on kirikuid maha põletatud
ja kristlased peavad allkirjastama pabereid,
mis kinnitavad, et nad loobuvad oma usust.
Ühtlasi on kehtestatud üsna range digitaalne jälgimissüsteem.
Lisaks ei tohi lapsed ja alla 18-aastased noored
minna kogudusse.
Nii on meie küsimus pigem see,
kuidas aidata Hiina põrandaalust kogudust?
See on selles mõttes huvitav olukord,
et Hiina kristlased pöörduvad tagasi juurte juurde
ehk siis kodudesse.
Nad kogunevad kodudes nii pere keskis kui ehk naabritegagi.
Nad loevad Piiblit ja palvetavad koos.
Me aga oleme selles olukorras kaasas
läbi endiselt eetrisse minevate raadiosaadete.
Näeme, kui oluline on õpetada koguduste juhtidele
piibellikke aluseid ja seda, kuidas taluda tagakiusu.
Et kui ajad on rasked, on neil tugev piibellik alus.
Lisaks sellele oleme aidanud vangi sattunud inimeste lähedasi,
osutades ka õigusabi ning palju muud.
Lisaks sellele oleme korraldanud hankeid
pühapäevakooli pakettide tarbeks.
Sellest on nüüd pea aasta möödas
ja oleme saanud ka esimest tagasisidet,
kuidas selle projektiga on läinud.
Sellega on väga hästi läinud.
See pühapäevakooli pakett
kätkeb endas head õppematerjali nii lastele,
kui ka neile, kes lapsi õpetavad.
Lisaks on seal tehnilised vahendid, mille abil õpetada.
Kuid see pole piirdunud vaid lastega,
vaid ka täiskasvanute jaoks on see olnud nii põnev,
et nad tahavad sellest samuti osa saada.
Need materjalid vastavad igati nende tasemele
ja nii on need ka olnud väga populaarsed.
Seetõttu tahame ka jätkata nende jagamisega,
jagades neile seeläbi Jumala Sõna.
Kuid sellegi eest on tulnud maksta hinda.
Mitmedki kullerid, kes on neid pakke laiali vedanud,
on vangi pandud.
Karm lugu.
Hiinast võiks muidugi palju rääkida,
aga vaatame ka nende naaberriiki Koread.
Meil on Korea poolsaare kohta olnud täitsa omaette saade,
mis on leitav ka TV7 arhiivist.
Aga anna meile siiski lühiülevaade Korea poolsaare kohta,
kuhu kuuluvad siis nii Põhja- kui Lõuna-Korea.
Sealgi on koguaeg midagi teoksil.
Eks kogu maailm ole jälginud 2018. a. alanud rahuläbirääkimisi,
mille eesmärk on saavutada rahu kahe vaenujalal oleva osapoole vahel.
Sealne olukord on muutunud ka raskemaks
meie töö suhtes.
Põhja-Korea osas pole see muidugi mingi üllatus.
Oleme kuulnud sealt poolt,
et Märtrite Hääle töötegijad pole midagi muud kui vaid rämps,
segaverelised metsikud koerad, terrorirühmitus ja mida iganes veel.
"Takistage neid toomast siia evangeeliumi!"
Kuid nüüd on toimunud teisigi muudatusi.
Lõuna-Korea valitsus, kes muidu on olnud üsna demokraatlik
lubades meil teha Lõuna-Koreast tööd Põhja-Koreasse
viimase 17-18 aasta jooksul
ja pakkudes meile isegi politsei abi, et seda teha,
siis Põhja-Korea survestamine
on muutnud ka Lõuna-Korea suhtumist.
Me sealse töö juht Eric Foley küsis politsei käest,
kas nad teevad midagi ebaseaduslikku?
Politsei vastanud, et ei tee,
aga samas püüavad nad seda siiski takistada.
Nii et see olukord on väga mittesõbralik.
Samas on olnud imeline näha,
kuidas see on nii Jumala südamelähedane asi,
et iga põhjakorealane kuuleks evangeeliumi Jeesusest.
Nii avaneb ka pidevalt uusi uksi selleks.
Nii et sõnum Jeesusest läheb edasi.
Või nagu me sealne meeskond ütleb: "Me ülesanne pole muutunud.
Toetame endiselt kõiki Korea kristlasi nii Põhja- kui Lõuna-Koreas.
See on see, mida me kannatavad usuõed-vennad Põhja-Koreas
on palunud
ja selleks Kristus meid ka kohustab."
On neil iga uue aasta alguses ka plaan paigas,
et kui palju Piibleid ja raadiosaateid edastatakse?
Ja kui on, siis kas neist plaanidest on suudetud ka kinni hoida?
Üsna palju on.
Teatud piirkondades on tehtud isegi rohkem
ja teistes veidi vähem.
Ühtlasi on tulnud esile uusi viise.
Kuid ütleme nii, et hea sõnum levib nii maa, mere kui õhu kaudu.
Lugesin just enne siia saatesse tulekut kõige värskemat lugu sellest,
mida me sealsed sõbrad on jaganud.
Seal on näiteks üks proua,
kelle mees jõudis kuidagimoodi põrandaalusele palvekoosolekule.
Põhja-Koreas käib neid seal koos mitte rohkem, kui 3-4 inimest.
See mees veendus kuidagi Jumala olemasolus
ja Jeesus muutus väga reaalseks ta jaoks.
Ta hakkas sellest teistele rääkima ja maksis selle eest kõrget hinda.
Ma isegi ei teadnud, et Põhja-Koreas on olemas sellised koonduslaagrid,
mis on mõeldud just nimelt kristlastele.
Ja siis seal pidavat olema mingid kunstkivid,
mis topitakse piinatatavatele suhu.
Ma ei saanud päris täpselt aru, mida kõike seal tehakse,
aga kogu loo mõte on ka selles, et nad ei saaks hüüda appi,
kui neid oimetuks pekstakse.
Nii peksti selle proua meeski surnuks.
Naine ise aga põgenes Hiinasse
ja on saanud seal rääkida paljudele Jeesusest.
Mind kõnetas eriti see, kui ta ütles,
et ta on kogenud kõikjal Jumala ligiolu.
Tõeliselt huvitav,
et kui jutt käib tagakiusatud kristlastest,
siis me mõtleme,
et nad tahaks kindlasti varjuda kiiresti kuhugi,
kus kogeda vaikust ja rahu.
Neil aga on sageli hoopis tungiv soov rääkida Jeesusest.
Tõeliselt imetlusväärne ja samas ka õpetlik meile.
Üks asi, mida me pole väga maininud, on see,
et meil käib pidevalt põrandaalune piibliõpe.
Kui mõelda sellele, et meid peetakse halbadeks,
kui me räägime põhjakorealastele häid uudiseid Jeesusest,
siis kui vaadata nende inimeste elu
ja seda, mida see piibliõpetus on nende elus korda saatnud, siis...
Lugesin alles eile selle kohta üht värsket raportit.
On nii liigutav, kuidas inimeste elu muutub.
Nad hakkavad võtma vastutust, nad austavad üksteist
ja pered tervenevad ning saavad ühte liidetud.
Nii palju head sünnib ja neist saavad korralikud kodanikud.
Oleme kuulnud, et paljude jaoks on Piibli õpetuse juures raske see,
et tuleb palvetada ka oma tagakiusajate eest.
Nii et, kui siis tehakse ettepanek palvetada Põhja-Korea juhi Kimi eest,
ütlevad paljud, et nad paluks pigem ta kiire surma eest,
kui et õnnistaks teda.
Ja ometi on nad jõudnud nii kaugelegi,
et nad on õppinud õnnistama oma maa juhte.
Sellega on ikka väga märkimisväärne künnis ületatud.
Nüüd aga läheme rahvaarvu poolest kõige suurema moslemimaa juurde
ehk Indoneesiasse.
Indoneesias on üks misjonikool, mida oleme üsna pikka aega toetanud
Ühtlasi käivitasime ühe projekti,
mis aitaks sel muutuda üha enam isemajandavaks.
Nimelt kinkisime neile kalalaeva.
Räägi, kuidas selle projektiga on läinud?
See lugu on meil juba pikka aega olnud südamel.
Tahame kõigis kohtades, kus kaasa aitame,
et kohalikud saaksid üha enam ise ennast ära majandada.
See on väga eluterve.
See on sama, kui laste kasvatamisega.
Vanemad tahavad ju ikka aidata kaasa nende koolitamisel jne.,
aga mingil hetkel peavad lapsed hakkama ise vastutama oma elu eest.
Indoneesia osas oleme hästi palju palvetanud
ja mõelnud, kuidas neisse investeerida.
Ja siis tõusis päevakorda see kalalaeva teema,
mille osas kogesime rahu ja seda, et see on see.
Mäletan, kuidas olin ühe pastoriga lõunal,
kui sain korraga Indoneesiast sõnumi.
Tegu oli just koroona-aja algusega.
Nad teatasid: "Hannu, kuulsime ühes kalalaevast,
mida just praegu ehitatakse
ja mis on suurem, kui oleme ise mõelnud.
Samas jälle maksab see vähem."
Ma ise mõtlesin, et oleme ikka targad majapidajad,
kes algul koguvad raha ja siis ostavad, mis tarvis.
Aga kui oleksime nii teinud, oleks see laev meil käest läinud.
Nii olen ülimalt rõõmus selle üle,
et me meeskond langetas väga kiire otsuse
ja oli valmis tegema ususammu.
Tundsin enda sees,
et tänu Jumalale, et ehitame laeva otsekui Noa.
Tahan tänada igat soomlast, kes palvetas selle pärast
ja aitas kaasa selle kalalaeva ostule.
Selle kalalaeva abil
on viimaste kuude jooksul püütud ikka purakaid kalu,
mille kohta näeme ka peagi videot.
See on see, mis toob sissetuleku.
Ja nüüd siis vaatamegi seda videot.
Väga tore video.
Nüüd aga suundume Indiassse, kus Märtrite Hääl samuti tegutseb,
mistõttu räägi palun veidi Indiast.
Tahaksin veel öelda Indoneesia kohta nii palju,
et meil on veel uusi projekte tulemas seal.
Nii näiteks tahame toetada ühte Estrit seal,
kes on kui täht Sumatra öös.
Tegu on raske piirkonnaga, kus nad levitavad evangeeliumi.
Estrist tasub lugeda ja me räägime temast ka edaspidi.
Mis aga puutub Indiasse,
siis meil käib töö India põhja osas, Pakistani piiri ääres Kashmiris.
Me teame meediaväljaannetegi põhjal,
et India ja Pakistani vahel on aastakümneid püsinud konflikt.
Tegu on raske sõjatsooniga, kus toimuvad pidevad rünnakud.
Tegu on väga islamistliku alaga,
kus vähemalt 95% inimestest on moslemid.
Seal piirkonnas toimetab üks väga huvitav vend,
keda olen juba aastaid tundnud ja kellega koostööd teinud.
Seda nüüd siis ka Märtrite Hääle raames.
Vend Al, kes pärineb ühest hindude kõrgklassi perest.
Tema arvamus oli, et hindud peaksid valitsema Kashmiris
mitte moslemid.
Ta lausa vihkas moslemeid ja tahtis saada terroristiks,
et lasta Pakistanis võimalikult palju moslemeid õhku
ja tappa seejärel iseennastki.
Ühtlasi tarbis ta uimasteid jne.
Siis aga jäi ta raskesti haigeks
ja kohtas mingil kummalisel moel ühte kristlast,
kes rääkis talle,
et Jeesus armastab teda ja on surnud ta eest Kolgata ristil.
See kristlane palvetas ta eest ja Al sai terveks.
Nii see kõik algas
ja järgmises videos ta räägib meile juba ise sellest.
Tänu Issandale!
Mina olen Lakshman -
Märtrite Hääle evangelist Kashmiris, Indias.
Räägin, kuidas Jumal kutsus mind teenistusse moslemite sekka.
Olin varem hästi moslemite vastane, aga Jumala armastus muutis mind.
Nii asusingi tööle oma vaenlaste sekka Kashmiri orus.
Pühendasin end sellele tööle täiega.
Kashmir erineb selle poolest, et seal kehtib palju moslemite seadusi.
Meil on seal põrandaalused kogudused.
Ei mingit vabadust, vaid pidev tagakius.
2011. aastal kogesime ikka tugevat tagakiusu.
Mitmed islami juhid ja ka valitsus
kehtestasid kristlasi piiravaid seadusi.
Seetõttu polegi meil tagakiusu tõttu vabadust
ja meil on põrandaalused kogudused.
Me koguneme kuskil ruumis, 10-15 inimest korraga.
Ülistame koos Jumalat, aga peame tegema seda hästi vaikselt
Sest kui keegi teaks meist,
võidaks meid kinni võtta, vangi panna ja piinata.
Nii et sellist tööd teeme me seal.
Jumala armust ja abiga.
Meil on palju väljakutseid,
aga Jumal on meiega ja kaitseb meid.
Meil on kolm osadusgruppi.
Üks on Uris, teine Srinagaris ja kolmas Kashmiri orus.
Jumal kasutab meid Kashmiris täiega.
Nii et mõelge me peale me raskes olukorras.
Me osaduses oli üks naine, kes langes tagakiusu ohvriks.
Ta oli oma perest ainus, kes uskus Jeesusesse
ja kes pühendas oma elu Talle
ning uuris ka Piiblit.
Ta ütles, et ta on valmis surema Kristuse nimel.
Ta pere tuli ja viis ta tagasi koju.
Nad tahtisd, et ta pöörduks tagasi islamiusku,
kuid ta ütles, et ta ei tee seda. Löödagu ta või maha.
Nii andsid nad talle mürki, mispeale ta palvetas surres:
"Issand, andesta mu vanematele, kes tahtsid mind tappa
ja ava nende silmad."
Selline oli ta palve.
Et siis selliseid kohutavaid asju juhtub ka me kandis usklikega.
Palun pidage siis me tööd ja teenistust palves meeles.
Taaskord üks hea video, mis räägib nende sealsest elust-olust.
Kuidas selle turvakodu hankega seal Kashmiris on?
See on väga oluline teema,
sest paljud islami taustaga inimesed saavad kristlaseks.
Samas pole seal usuvabadust nagu äsja nähtud videostki kuulsime.
Mõtlen siinkohal ühele tapetud neiule, kes keeldus eitamast oma usku.
Nii oleme leidnud ühes turvalisemas piirkonnas paiga,
mida kutsume turvakoduks ja mille ümber on ka palju sõdureid.
Seal saavad siis kõik usklikuks saanud olla,
omades samas võimalust käia tööl.
See on toiminud väga hästi.
Nii et sellistes keskkondades viibides peame mõtlema sellistelegi asjadele.
Samas on see ka suur tänupõhjus, sest sellest pole just väga kaua,
kui jagasime seda palvesoovi, et Indias võiks olla selline turvakodu.
Ja nüüd seal on.
See räägib ka palveväest.
Just.
Lisaks sellestki, et vaatamata keerulistele aegadele,
oleme siiski saanud teha neid samme
ja aidata neid rasketes oludes olevaid usuõdesid- ja vendi.
Ühtlasi tuleb jätkata Kashmiri piirkonna eest palvetamist,
mis on vägagi raske kant,
mida ümbritseb kolm väga võimukat riiki.
Hiina, Pakistan ja India.
India ja Pakistan aga veel eriti suurel vaenujalal.
Nii on oluline paluda, et Jumal tõuseks sealgi esile.
Kuid suundume nüüd saate lõpuks veel Pakistani.
Pakistan on maa, kus kristlased on tõeliselt raskes seisus.
Räägi palun pisut ka Pakistanist.
Pakistan on üks neist maadest, kus on kõige raskem olla kristlane.
Pakistan on saanud tuntuks ka Jumalat pilkavate seaduste poolest
mida kasutatakse julmalt kõigi vähemuste, sh kristlaste suhtes.
Iga väiksemagi asja põhjal leitakse põhjus süüdistuseks,
et on pilgatud islamit, Allahi või nende prohveteid.
Hetkelgi on päris palju inimesi,
keda ähvardab täiesti põhjendamatult surmaotsus.
Ka ÜRO sõnul rikub Pakistan inimeste usuvabadust.
Oleme Märtrite Hääle töö põhjal näinud,
kuidas Pakistanis röövitakse väga paljusid kristlastest tüdrukuid.
On nad siis koolis või tööl või töötades ka moslemite kodudes.
Neid sunnitakse vägisi pöörduma islamisse.
Just vahetult enne seda saadet sain teate ühe pere kohta,
kellele teatati,
et nende 13-aastane tütar on nüüd moslem
ja teda on vägisi sunnitud pöörduma islamiusku.
Ütlesid, et 13-aastane? - Jah, 13-aastane.
Või kui see nii ei toimi, ähvardatakse tappa kogu tüdruku pere
ega lasta tal pöörduda tagasi koju, kuna ta on vahetanud usku.
Märtrite Hääl aitab selliseid inimesi.
Üks tõeliselt suur rõõmu põhjus mu enda jaoks sel aastal
on olnud tutvumine ühe usuõe ja tema perega Pakistanis,
kes teevad seal kristlikus mõttes võrratut tööd.
Olen pehmelt öeldes täiega vaimustuses sellest,
sest ma näen,
kuidas vaatamata raskele taustale ja tagakiusule
on sel naisel suur julgus ja ka tahe õpetada Jumala Sõna.
On lausa uskumatu, et õpetades kristlastele Jumala Sõna,
osaleb seal moslemeidki.
Selleks, et paljud noored neiud pääseks orjastavatest olukordadest,
on meil tekkinud idee hakata õpetama neile õmblemist.
Ostame neile õmblusmasinad, et õpetada neile õmblemist
ja samas külvatakse neisse ka Jumala Sõna.
Kõige selle kaudu aga saavad ka nende pered abi.
Selle idee teostamine on toiminud seal väga hästi.
Paljudele kristlastele pakutakse vaid madalama taseme töid
mis on sageli kui orjatöö.
Samas aitame me seal ka kahte kooli,
toetades sealseid õpetajaid,
et lapsed leiaksid kristlikus koolis tulevikku
ja nad ei peaks sunniviisil käima islami koolides.
Me toetame Pakistanis ka üht kristlikku haiglat.
Lisaks sellele on Tais Pakistani pagulasi,
keda aitame ja toetame.
Kuid see on pigem lugu, millest räägime ehk mõni teinekord.
Kuid sul on meile ka üks raamatu soovitus.
Jah, leidsin ühe raamatu, mille lugesin silmapilguga läbi.
Mul polnud algul isegi plaanis seda lugeda,
sest olen selleteemalisi raamatuid juba palju lugenud,
aga see raamat "Radikaalse islami sõda ristiusu vastu"
räägib neist samadest maadest, kus meiegi tegutseme.
Pakistanist, Indoneesiast, Nigeeriast ja mitmest teisest maast.
See raamat räägib sellest, mis seal kristlastega tegelikult toimub,
nii et soovitan seda soojalt.
Tänud!
Raamat on tellitav me kodulehelt, E-poest.
Sealt saate tasuta tellida ka Märtrite Hääle ajakirja ja uudiskirja
mis räägivad erinevatest olukordadest eripaigus üle maailma.
Kristlaste tagakiusust ja ka suurtest võitudest,
mis Jumalariigis samuti aset leiavad.
Aitäh, et olite meiega ja olge õnnistatud!
Tõlge: Anne-Ly Raukas